
Autoritatea NaŢionalĂ de Reglementare În domeniul Energiei


	



COMUNICAT DE PRESĂ

privind simplificarea procedurilor de autorizare în domeniul gazelor naturale

În vederea simplificării procesului de autorizare a persoanelor fizice și juridice în domeniul gazelor naturale, Comitetul de reglementare al ANRE a aprobat, în şedinţa din 07.12.2016, Ordinele nr. 104 și nr. 105 de modificare a Regulamentului pentru atestarea verificatorilor de proiecte şi a experţilor tehnici pentru obiectivele/sistemele din sectorul gazelor naturale aprobat prin Ordinul ANRE nr. 22/2013 și, respectiv Regulamentului pentru autorizarea persoanelor fizice care desfășoară activități în sectorul gazelor naturale aprobat prin Ordinul 83/2014.
Prin modificările aduse s-au avut în vedere atât actualizarea procedurilor de autorizare care reprezintă cadrul de reglementare în domeniu, precum și introducerea unor măsuri de debirocratizare și securizare a acestui proces. 
Dintre acestea menționăm: 

· eliminarea legitimațiilor în format fizic, acestea existând în format electronic în Registrul Electronic de Evidenta a Legitimațiilor ce poate fi consultat pe pagina de internet a ANRE,  şi

· înscrierea pe ștampilă a perioadei de valabilitate a legitimației pentru instalatorii autorizați.

Ordinele aprobate în ședința din 7.12.2016 vor intra în vigoare odată cu publicarea în Monitorul Oficial al Romaniei, documentele urmand să fie afișate și la pagina de internet a ANRE, în forma publicată de acesta.
Direcția comunicare, cooperare și relația cu Parlamentul

București, 08.12.2016

